CELEX: 32005R1306
Language: sk
Date: 2005-08-10 00:00:00
Title: Nariadenie Komisie (ES) č. 1306/2005 z 10. augusta 2005, ktorým sa vyhlasuje dlhodobá verejná súťaž na ďalší predaj bieleho cukru vo vlastníctve belgickej intervenčnej agentúry na trhu Spoločenstva

11.8.2005   
            
            
               SK
            
            
               Úradný vestník Európskej únie
            
            
               L 208/3
            
         
      NARIADENIE KOMISIE (ES) č. 1306/2005
   z 10. augusta 2005,
   ktorým sa vyhlasuje dlhodobá verejná súťaž na ďalší predaj bieleho cukru vo vlastníctve belgickej intervenčnej agentúry na trhu Spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (1), a najmä na jeho článok 9 ods. 3,
   keďže:
   
               (1)
            
            
               Belgicko má intervenčné zásoby bieleho cukru. S cieľom reagovať na potreby trhu je vhodné, aby sa na vnútornom trhu sprístupnili zásoby bieleho cukru, ktorý belgická intervenčná agentúra nakúpila do intervencie pred 31. marcom 2005.
            
         
               (2)
            
            
               Na tento predaj by sa malo vzťahovať nariadenie Komisie (ES) č. 1262/2001 z 27. júna 2001, ustanovujúce podrobné pravidlá uplatňovania nariadenia Rady (ES) č. 1260/2001 vzťahujúceho sa na nákup a predaj cukru intervenčnými agentúrami (2). V prípade potreby možno prijať výnimku z nariadenia a stanoviť niektoré osobitné pravidlá postupu.
            
         
               (3)
            
            
               S ohľadom na situáciu na trhu Spoločenstva sa odporúča, aby Komisia stanovila minimálnu predajnú cenu pre každú časť verejnej súťaže.
            
         
               (4)
            
            
               Belgická intervenčná agentúra by mala oznámiť ponuky Komisii. Účastníci verejnej súťaže by mali zostať v anonymite.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre cukor,
            
         PRIJALA TOTO NARIADENIE:
   Článok 1
   Vyhlásením dlhodobej verejnej súťaže na vnútornom trhu Spoločenstva belgická intervenčná agentúra ponúka na predaj 52 000 ton bieleho cukru, ktorý nakúpila do intervencie pred 31. marcom 2005 a ktorý je v jej vlastníctve.
   Článok 2
   1.   Ponuka a predaj podľa článku 1 sa uskutočnia v súlade s nariadením (ES) č. 1262/2001, ak nie je ustanovené inak v tomto nariadení.
   2.   Na rozdiel od ustanovenia článku 22 ods. 2 a 3 nariadenia (ES) č. 1262/2001 vypracuje belgická intervenčná agentúra oznámenie o vyhlásení verejnej súťaže a uverejní ho najneskôr osem dní pred začiatkom lehoty určenej na predkladanie ponúk.
   V oznámení sa uvedú predovšetkým podmienky verejnej súťaže.
   Oznámenie a všetky zmeny, ktoré s ním súvisia, sa pred ich uverejnením zašlú Komisii.
   Článok 3
   Najnižšia ponuka pre každú časť verejnej súťaže predstavuje 250 ton.
   Článok 4
   1.   Lehota na predkladanie ponúk, ktoré sú reakciou na vyhlásenie prvej časti verejnej súťaže, sa začína 19. augusta 2005 a končí 25. augusta 2005 o 9.00 hod. bruselského času.
   Lehoty na predkladanie ponúk, ktoré sú reakciou na vyhlásenie druhej a nasledujúcich častí verejnej súťaže, sa začnú prvý pracovný deň nasledujúci po ukončení predchádzajúcej lehoty. Končia sa o 9.00 hod. bruselského času:
   
               —
            
            
               8., 15., 22. a 29. septembra 2005,
            
         
               —
            
            
               6., 13., 20. a 27. októbra 2005.
            
         2.   Ponuky sa zasielajú na adresu belgickej intervenčnej agentúry:
   
               Bureau d’intervention et de restitution belge
            
         
               Rue de Trèves 82
            
         
               B-1040 Bruxelles
            
         
               Tel. (32-2) 287 24 11
            
         
               Fax: (32-2) 287 25 24.
            
         Článok 5
   Na rozdiel od ustanovenia článku 28 ods. 1 písm. a) nariadenia (ES) č. 1262/2001 musí každý účastník verejnej súťaže poskytnúť záruku na ponuku vo výške 20 EUR za 100 kg bieleho cukru.
   Článok 6
   Belgická intervenčná agentúra oznámi Komisii predložené ponuky v priebehu dvoch hodín od uplynutia lehoty na predkladanie ponúk, ustanovenej v článku 4 ods. 1.
   Účastníci verejnej súťaže nebudú identifikovaní.
   Predložené ponuky sa oznámia v elektronickej forme podľa vzoru uvedeného v prílohe.
   Ak neboli predložené žiadne ponuky, príslušný členský štát o tom informuje Komisiu v tej istej lehote.
   Článok 7
   1.   Komisia stanoví minimálnu predajnú cenu alebo rozhodne v súlade s postupom uvedeným v článku 42 ods. 2 nariadenia (ES) č. 1260/2001, že ponuky sa nebudú akceptovať.
   2.   Ak by sa v prípade odsúhlasenia ponuky s minimálnou predajnou cenou v zmysle odseku 1 prekročilo množstvo, ktoré je k dispozícii, súhlas sa obmedzí na množstvo, ktoré ešte zostáva k dispozícii.
   Ak by sa v dôsledku odsúhlasenia ponuky všetkých účastníkov verejnej súťaže, ktorí ponúkli rovnakú cenu, prekročilo množstvo, ktoré je k dispozícii, rozdelí sa množstvo, ktoré je k dispozícii, takto:
   
               a)
            
            
               proporčne k množstvu v ponukách príslušných účastníkov verejnej súťaže; alebo
            
         
               b)
            
            
               pre každého príslušného účastníka verejnej súťaže maximálne do výšky stanovenej pre každého z príslušných účastníkov; alebo
            
         
               c)
            
            
               žrebovaním.
            
         Článok 8
   Toto nariadenie nadobudne účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. augusta 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 39/2004 (Ú. v. EÚ L 6, 10.1.2004, s. 16).
   
      (2)  Ú. v. ES L 178, 30.6.2001, s. 48.
   
      PRÍLOHA
      Dlhodobá verejná súťaž na ďalší predaj 52 000 ton bieleho cukru vo vlastníctve belgickej intervenčnej agentúry
      Formulár (1)
      
      Vzor oznámenia určeného Komisii podľa článku 6
      (Nariadenie (ES) č. 1306/2005)
      
                  1
               
               
                  2
               
               
                  3
               
               
                  4
               
            
                  Číslo účastníka verejnej súťaže
               
               
                  Číslo šarže
               
               
                  Množstvo
                  (t)
               
               
                  Cenová ponuka
                  EUR/100 kg
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  atď.
               
               
                   
               
               
                   
               
               
                   
               
            
         (1)  Faxovať na toto číslo: (32-2) 292 10 34.